รัฐมนตรีว่าการกระทรวงทรัพยากรธรรมชาติและสื่งแวดล้อม เสนอแนวทางป้องกันปัญหาช้างป่าออกหากินฟื้นที่เสี่ยง
รัฐมนตรีว่าการกระทรวงทรัพยากรธรรมชาติและสื่งแวดล้อม เสนอแนวทางป้องกันปัญหาช้างป่าออกหากินฟื้นที่เสี่ยง นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวถึงกรณีที่ช้างป่า 6 ตัวตกเหวนรกเสียชีวิตที่จังหวัดนครราชสีมา? ว่า ได้สั่งการไปยังอธิบดีกรมอุทยานแห่งชาติ? สัตว์ป่า และพันธุ์พืช จัดทำเพนียดกั้นทางเดินบริเวณน้ำตก เพื่อป้องกันไม่ให้ช้างเดินพลัดตกลงไปอีก โดยจะทำในจุดที่มีความเสี่ยงและในพื้นที่อื่นนอกเหนือจากอุทยานแห่งชาติเขาใหญ่ ตลอดจนจะขอความร่วมมือกับชาวบ้านและทหารเข้ามาช่วยในการดูแลพื้นที่ เนื่องจากเจ้าหน้าที่อุทยานฯมีจำนวนจำกัด อาจจะดูแลไม่ทั่วถึง ส่วนแม่และลูกช้างอีก 2 ตัวที่รอดชีวิต ขณะนี้ตรวจสุขภาพร่างกายเรียบร้อยปลอดภัยแล้ว แข็งแรงดี และขณะนี้เรามีแนวคิดที่เตรียมจะทำแหล่งอาหารและแหล่งน้ำให้กับช้าง เพื่อป้องกันช้างป่าเหล่านี้ออกหากินในพื้นที่เสี่ยงและเกิดอุบัติเหตุเช่นนี้อีก โดยจะทำเป็นแหล่งเล็กๆ กระจายทั่วพื้นที่ แต่ต้องกราบบังคมทูลขอพระบรมราชวินิจฉัยจากสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ในฐานะเป็นประธานกรรมการโครงการอนุรักษ์ช้างป่ารอยต่อ 5 จังหวัด ในภาคตะวันออกนายวราวุธ กล่าวว่า เรื่องช้างถือเป็นเรื่องสำคัญและเป็นเรื่องใหญ่ เนื่องจากพระบาทสมเด็จพระเจ้าอยู่หัว พร้อมด้วยพระบรมวงศานุวงศ์ทุกพระองค์ ให้ความใส่ใจและให้ความสำคัญกับปัญหาสิ่งแวดล้อมและสัตว์ป่า